CELEX: 32009D0026
Language: lt
Date: 1229904000000
Title: 2009/26/EB: 2008 m. gruodžio 22 d. Komisijos sprendimas dėl Jungtinės Karalystės prašymo leisti pripažinti Europos Parlamento ir Tarybos reglamentą (EB) Nr. 593/2008 dėl sutartinėms prievolėms taikytinos teisės (Roma I) (pranešta dokumentu Nr. C(2008) 8554)

15.1.2009   
            
            
               LT
            
            
               Europos Sąjungos oficialusis leidinys
            
            
               L 10/22
            
         
      KOMISIJOS SPRENDIMAS
   
   2008 m. gruodžio 22 d.
   dėl Jungtinės Karalystės prašymo leisti pripažinti Europos Parlamento ir Tarybos reglamentą (EB) Nr. 593/2008 dėl sutartinėms prievolėms taikytinos teisės (Roma I)
   (pranešta dokumentu Nr. C(2008) 8554)
   (2009/26/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį, ypač į jos 11a straipsnį,
   kadangi:
   
               (1)
            
            
               2008 m. birželio 17 d. Europos Parlamentas ir Taryba priėmė Reglamentą (EB) Nr. 593/2008 dėl sutartinėms prievolėms taikytinos teisės (Roma I) (1).
            
         
               (2)
            
            
               Pagal Protokolo dėl Jungtinės Karalystės ir Airijos pozicijos 1 straipsnį Jungtinė Karalystė nedalyvavo priimant Reglamentą (EB) Nr. 593/2008.
            
         
               (3)
            
            
               Pagal to protokolo 4 straipsnį 2008 m. liepos 24 d. raštu, kurį Komisija gavo 2008 m. liepos 30 d., Jungtinė Karalystė pranešė Komisijai, kad ketina pripažinti Reglamentą (EB) Nr. 593/2008 ir dalyvauti jį taikant.
            
         
               (4)
            
            
               2008 m. lapkričio 11 d. Komisija Tarybai pateikė palankią nuomonę dėl Jungtinės Karalystės prašymo,
            
         PRIĖMĖ ŠĮ SPRENDIMĄ:
   1 straipsnis
   Reglamentas (EB) Nr. 593/2008 taikomas Jungtinei Karalystei pagal 2 straipsnį.
   2 straipsnis
   Reglamentas (EB) Nr. 593/2008 Jungtinėje Karalystėje įsigalioja nuo pranešimo apie šį sprendimą datos. Jis taikomas nuo 2009 m. gruodžio 17 d., išskyrus 26 straipsnį, kuris taikomas nuo 2009 m. birželio 17 d.
   3 straipsnis
   Šis sprendimas skirtas valstybėms narėms.
   
      Priimta Briuselyje, 2008 m. gruodžio 22 d.
      
         
            Komisijos vardu
         
         Jacques BARROT
         
         
            Pirmininko pavaduotojas
         
      
   
   
      (1)  OL L 177, 2008 7 4, p. 6.